2011.gada 30.martā Rīkojums Nr. 138

Rīgā (prot. Nr. 20 19.§)

**Par valsts nekustamās mantas** **pārdošanu**

1. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu atļaut valsts akciju sabiedrībai "Valsts nekustamie īpašumi" pārdot izsolē šādu valsts nekustamo mantu, kas ierakstīta zemesgrāmatā uz valsts vārda Zemkopības ministrijas personā:

1.1. nekustamo īpašumu "Garāžas Nr.818, Nr.820, Nr.821" (nekustamā īpašuma kadastra Nr. 0500 010 2936) – zemes vienību 115 m2 platībā (zemes vienības kadastra apzīmējums 0500 010 2936) un trīs būves (būvju kadastra apzīmējumi 0500 010 2936 001, 0500 010 2938 001 un 0500 010 2939 001) – Balvu ielā, Daugavpilī;

1.2. ievērojot Publiskas personas mantas atsavināšanas likuma 14.panta nosacījumus, nekustamo īpašumu (nekustamā īpašuma kadastra Nr. 6201 511 0011) – būvi (būves kadastra apzīmējums 6201 011 0004 003) –Planīcas ielā 5B, Kuldīgā, Kuldīgas novadā.

2. Pircējs par valsts nekustamo mantu maksā latos.

Ministru prezidents V.Dombrovskis

Finanšu ministrs A.Vilks